armvectores/hy_wikipedia_2023 huggingface dataset:
Միսակ Թերզիբաշյան

Միսակ Թերզիբաշյան (1964, Հելսինկի, Ֆինլանդիա), հոլանդահայ ճարտարապետ։


== Կենսագրություն ==
Միսակ Թերզիբաշյանի մայրը՝ Վապպու Վիուհան, ծագումով ֆինն է, նրա հայրը՝ տեքստիլի դիզայներ Էդվարդ Թերզիբաշյանը, հայ է։ 1985-1991 թվականներին սովորել է Էյնդհովենի տեխնոլոգիական համալսարանում՝ ստանալով ճարտարապետության, քաղաքային դիզայնի և շինարարական գիտությունների գծով դիպլոմ։
Ավարտելուց հետո 1991-1994 թվականներին նա աշխատել է որպես ճարտարապետ Քյոլնում։ 1994-2003 թվականներին ճարտարապետական կարիերան շարունակել է Նիդերլանդների տարբեր գրասենյակներում։ 2003 թվականին Թերզիբաշյանն Էյնդհովենում հիմնել է UArchitects ճարտարապետական ստուդիան։ Նա տարբեր մունիցիպալիտետների բարեկեցության հանձնաժողովի անդամ է և պարբերաբար հրապարակումներ է անում de Architect կայքում։


== Մրցանակներ և առաջադրումներ ==
2003 թվականից սկսած Միսակ Թերզիբաշյանը ստացել է ազգային և միջազգային մրցանակներ և առաջադրվել է անվանակարգերում, ներառյալ՝ Բոխոլտի համայնքային դպրոցի առաջին մրցանակը, Դիրկ Ռոզենբերգի մրցանակը 't Hofke-ի հետ 2015 թվականին, Վիկտոր դե Ստյուերսի մրցանակը IKC de Geluksvogel-ի հետ 2017 թվականին։ Մյուս մրցանակների թվում են Edu Build Award-ը 2011 թվականին, գերմանական դիզայնի մրցանակը Split-View-ի հետ 2014 թվականին, Ամերիկյան ճարտարապետության մրցանակը «Կրթություն» անվանակարգում 2016 թվականին և BB Green մրցանակը 2017 թվականին Չինաստանում՝ ժամանակակից կոլեկտիվ կյանքի համար, երկրորդ մրցանակը World Architecture & Design Awards 2019-ում IKC de Geluksvogel-ի հետ։ Worldwide Brick Award մրցանակի համաշխարհային 2019 թվականի կարճ ցուցակի անվանակարգի ներկայացում IKC de Geluksvogel-ի հետ։


== Ծանոթագրություններ ==
Մհեր Հարությունյան (այլ կիրառումներ)

Մհեր Հարությունյան, կարող է վերաբերել՝

Մհեր Հարությունյան - պատմաբան, զինվորական լրագրող
Մհեր Հարությունյան - անեսթեզիոլոգ-ռեանիմատոլոգ, ՀՀ բանակի բժշկական ծառայության մայոր (1994)
Մուռդիմյաե

Մուռդիմյաե (էստ․՝ Murdõmäe), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ասպետական դաստիարակություն

Ասպետական դաստիարակություն, Արևմտյան Եվրոպայի աշխարհիկ ֆեոդալների տղաների դաստիարակության համակարգ 13—14-րդ դարերում։


== Բովանդակություն ==
Դաստիարակության բովանդակությունը «ասպետական յոթ առաքինություններն» էին (ձիավարել, լողալ, նիզակ նետել, սուսերամարտել, որսորդություն անել, շախմատ խաղալ, բանաստեղծություններ հորինել և նվագել քնար)։


== Կարգ ==
Սինչև 7 տարեկան տղան դաստիարակվում էր տանը, մոր հսկողության տակ
7—14 տարեկանում կատարում էր մանկլավիկի պարտականություն գերագույն տիրոջ (սյուզերենի) դղյակում
14 տարեկանից դառնում էր նրա զինակիրը և անցնում փորձաշրջան
21-ից տրվում էր ասպետի կոչում։Հայ իրականության մեջ ասպետությունը համապատասխանում էր «ազատանիին», որի դաստիարակության համակարգում որոշակի տեղ էր գրավում նաև մտավոր դաստիարակությունը։


== Գրականություն ==
Ефимова Е., Рыцарство, 2 изд., М., 1914.
Լեյլեկ

Լեյլեկ, գյուղ Արևմտյան Հայաստանում, Էրզրումի վիլայեթի Սպերի գավառակում։ Գտնվում էր Սպեր քաղաքից 25 կմ հարավ-արևմուտք, Ճորոխ գետի աջ, լեռնոտ ափին։


== Բնակչություն ==
XX դարի սկզբին ուներ 28 տուն բնակիչ։


== Պատմամշակութային կառույցներ ==
Լեյլեկն ուներ ավերակ հայկական եկեղեցի։ Մոտակայքում գտնվում էր շինությունների ու տաճարի հետքեր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ալոիզա Պաշկևիչ

Ալոիզա Ստեպանովնա Պաշկևիչ (հուլիսի 3 (15), 1876 կամ 1876, Stary Dvor, Լիդսկի գավառ, Վիլենի նահանգ, Ռուսական կայսրություն - փետրվարի 5 (18), 1916 կամ 1916, Լիդա, Վիլենի նահանգ, Ռուսական կայսրություն), բելառուս բանաստեղծուհի։


== Կենսագրություն ==
1904–1905 թվականներին Վիլնյուսում մասնակցել է հեղափոխական իրադարձություններին։ Մասնակցել է բելառուսական «Մեր բախտը» առաջին լեգալ թերթի հրատարակմանը, որի առաջին համարում տպագրվել է նրա «Երդում արյունոտ հողասահմանում» առաջին արձակ ստեղծագործությունը։ Առաջին համաշխարհային պատերազմի ժամանակ ռազմաճակատում աշխատել է որպես գթության քույր, հեղափոական պրոպագանդա մղել զինվորների շրջանում։ 1916 թվականին, գերմանական օկուպացիայի ժամանակ, շրջել է գյուղերը, օգնել գյուղացիներին՝ պայքարելու տիֆի համաճարակի դեմ, վարակվել է և մահացել այդ հիվանդությունից։


== Ծանոթագրություններ ==
Ուլիկը

«Ուլիկը», Հովհաննես Թումանյանի հեքիաթներից։


== Պատմություն ==
Բանաստեղծը այս հեքիաթը գրել է 1907 թվականին (հավանաբար՝ հունիս ամսին)։
Առաջին անգամ լույս է տեսել 1907 թվականին Թիֆլիսում տպագրված «Լուսաբեր» ամսագրում (1-ին տարի, էջ 52-53)։
Ինքնագիրը չի պահպանվել։
Հովհաննես Թումանյանի երկերի լիակատար ժողովածուի 5-րդ հատորում տպագրվել է առանձին հրատարակությունից։


== Ծանոթագրություններ ==
Խատասի

Խատասի (ռուս.՝ Хатассы, յակուտ.՝ Хатас), գյուղ Ռուսաստանի, Սախա-Յակուտիայի հանրապետության Յակուտսկ քաղաքային օկրուգի կազմում։
Բնակչությունը 2007 թվականին գրանցված տվյալներով կազմում էր 4504 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(9719) Յակագե

(9719) Յակագե (անգլ.՝ Yakage), աստերոիդ աստերոիդների հիմնական գոտում։ Հայտնաբերվել է 1977 թվականի փետրվարի 18-ին Հիրոկի Կոսայի և Կիիտիրո Ֆուրուկավայի կողմից Կիսոյում։
Միջին հեռավորությունը Արեգակից կազմում է 2,767562 ա. մ., առավելագույնը մոտենում է 2,6478 ա. մ. հեռավորության վրա և հեռանում 2,8873 ա. մ.։ Արեգակի շուրջ մեկ ամբողջական պտույտ է կատարում 1681,68 երկրային օրվա ընթացքում, իր ուղեծրով շարժվելով միջինում 0,214071 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9719) Յակագե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իսակովո (գյուղ, Վյազեմսկի շրջան)

Անվան այլ կիրառումների համար տե՛ս՝ ԻսակովոԻսակովո (ռուս.՝ Исаково), գյուղ Ռուսաստանի, Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 658 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Don’t Cry

Don’t Cry (անգլերենից թարգմանաբար՝ «Մի լացիր»), ամերիկյան Guns N' Roses ռոք խմբի սինգլը, որը կարելի է գտնել Use Your Illusion I (ալբոմի 4-րդ երգը) և Use Your Illusion II (ալբոմի 13-րդ երգը) ալբոմներում։ Երգի հեղինակներն են Էքսլ Ռոուզն և Իզի Ստրեդլինը։ «Estranged» և «November Rain» երգերի հետ միասին այն ձևավորում է եռերգություն։ Բոլոր երեք երգերը մասամբ հիմնված են ամերիկացի գրող Դելա Ջեյմսի «Without You» նովելի հիման վրա։


== Կատարողների կազմ ==
Էքսլ Ռոուզ՝ վոկալ, ֆրոնտմեն, պրոդյուսեր
Սլեշ՝ սոլո-կիթառ, պրոդյուսեր
Իզի Ստրեդլին՝ ռիթմ-կիթառ, բեք-վոկալ, պրոդյուսեր
Դաֆ Մակագան՝ բաս, բեք վոկալ, պրոդյուսեր
Մեթ Սորում՝ հարվածային, պրոդյուսեր
Շենոն Հուն՝ բեք-վոկալ


== Չարթեր ==


== Ծանոթագրություններ ==
Յարոսլավ Իվաշկևիչ

Յարոսլավ Իվաշկևիչ (լեհ.՝ Jarosław Leon Iwaszkiewicz, փետրվարի 20, 1894(1894-02-20)[…], Կիևի նահանգ, Ռուսական կայսրություն - մարտի 2, 1980(1980-03-02)[…], Վարշավա, Լեհաստանի Ժողովրդական Հանրապետություն), լեհ գրող։ Իվաշկևիչի 20-30-ական թվականների պոեզիային հատուկ են հայեցողությունը, կամերայնությունը, արձակին՝ հեքիաթային երանգավորումը («Զենոբիա Պալմուրա», 1920, վիպակ)։ Նրա «Լուսինը ծագում է» (1925), «Տղամարդկանց դավադրությունը» (1930) վեպերը և հատկապես նորավեպերը, ինչպես և «Կարմիր վահաններ» (1934) պատմավեպը հատկանշական են ռեալիստական աշխարհմ բռնումով։ Ֆաշիզմի դեմ պատերազմի տարիներին ավելի է ամրապնդվում Իվաշկևիչի ռեալիստական արվեստը («Աղյուսի հին գործարանը», 1946, պատմվածքների գիրք)։ Ճանաչված է «Դովք և փառք» վեպը։ Հեղինակ է Շոպենի և Բախի մասին մենագրությունների։ Հայտնի է որպես Շեքսպիրի, Անդերսենի, Գոլդոնիի, Լ. Տոլստոյի, Չեխովի և ուրիշների թարգմանիչ։ ԼԺՀ գրողների միության նախագահ (1945-1949 և 1959 թվականից)։ ԼԺՀ պետական մրցանակի դափնեկիր (1952, 1954, 1963)։ «Ժողովուրդների միջև խաղաղության ամրապնդման համար» լենինյան միջազգային մրցանակի դափնեկիր (1970)։


== Ծանոթագրություններ ==
Ռիլ շրջան (Տեխաս)

Ռիլ շրջան (անգլ.՝ Real County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 1.813 կմ² է, բնակչությունը՝ 3.047 մարդ (2000 թ. տվյալներով)։ Շրջկենտրոնն է Լիկի բնակավայրը։ Կազմավորվել է 1913 թ.։
Նիկոլկա Պերվայա

Նիկոլկա Պերվայա (ռուս.՝ Николка Первая), գետ Կամչատկա թերակղզի, Ռուսաստանում։ Գետի երկարությունը 14 կմ։ Ավազանի տարածքը 50 կմ2։ Թափվում է Կամչատկա գետի աջ ափին՝ 379 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112120000014427


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մ.թ.ա. 76


== Դեպքեր ==


== Ծնունդներ ==


== Մահեր ==
SimilarWeb

SimilarWeb Ltd, (անգլ.՝ similar — «նման» և web — «ցանց»),  ավելի վաղ շրջանում SimilarGroup ընկությունը գործունեություն է ծավալել տեղեկատվական տեխնոլոգիաների ոլորտում։ Հիմնադրվել է 2007 թվականի Օր Օֆֆերի կողմից։ Ընկերության գլխավոր գրասենյակը գտնվում է Մեծ Բրիտանիայի Լոնդոն քաղաքում։ Ընկերությունը տրամադրում է վեբ-վերլուծական, տվյլաների ընդլայնված անալիզի և բիզնես վերլուծական ծառայություններ միջազգային ընկերությունների համար։ Շնորհիվ իր SimilarWeb պլատֆորմի ընկերությունը օգտագործում է մեծ տվյալները կայքերի անալիզի, վիճակագրության ստուգման համար։


== Ընկերության պատմություն ==
Օր Օֆֆերը Նիր Կոենիի հետ միասին ստեղծեց SimilarWeb ընկերությունը 2009 թվականի մարտի 3-ին Իսրայելում։ Ավելի ուշ գլխավոր գրասենյակը տեղափոխվեց Լոնդոն։ 2010 թվականի մայիսի 31-ին ընկերությունը ստացավ իր առաջին ֆինանսավորումը 1,1 մլն դոլլարի չափով։  2013 թվականի հունվորի 29-ին ընկերությունը ստացավ նոր ներդրում 2,5 միլլիոն դոլլորի չափով, ինչպես նաև հավելյալ 3,5 միլլիոն ։ 2014 թվականի փետրվարի 24-ին Հարավ Աֆրիկյան Naspers մեդիա ընկերությունը կատարեց 18 միլլիոն դոլլարի չափով ներդրում։ Մեկ ամսից քիչ անցած SimilarWeb օգտագործեց իր ստացված միջոցները իսրալեական երիտասարդ ընկերության՝ TapDog-ը, ձեռք բերելու համար։


== Տեխնոլոգիա ==
2013 թվականի հունիսին SimilarWeb-ը թողարկեց SimilarWeb PRO, որը անվճար տարբերակի կատարելագործված տարբերակն է։ Բացի դա, SimilarWeb-ը ներկայացնում է իր տվյալները API ֆորմատով։


== Տես նաև ==
Alexa Internet
Naspers


== Ծանոթագրություններ ==


== Արտաքին հղումներ ==
Official Blog
API Site
Չերվոնայա Գորկա (գյուղ, Բալակլեյայի շրջան)

Անվան այլ կիրառումների համար տե՛ս՝ Չերվոնայա ԳորկաՉերվոնայա Գորկա (ուկրաիներեն՝ Червона Гірка), գյուղ Ուկրաինայի Խարկովի մարզի Բալակլեյայի շրջանում։ Հիմնադրվել է 1918 թվականին։
2001 թվականի տվյալներով Չերվոնայա Գորկա գյուղում բնակվում էր 34 մարդ։ Բնակավայրը զբաղեցնում է 0,172 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայոց ցեղասպանության հուշաղբյուր (Բուենոս Այրես, Արգենտինա)

Հայոց ցեղասպանության հուշաղբյուր, հուշարձան Արգենտինայի մայրաքաղաք Բուենոս Այրեսում՝ «Արարատ» հրապարակում։


== Պատմություն ==
Հուշարձանը տեղադրվել է 1990 թվականին Բուենոս Այրեսի «Արարատ» հրապարակում (Plazoleta Monte Ararat), Պալերմոյի հարևանությամբ։ Հուշարձանը Երևանում գտնվող Ծիծեռնակաբերդի հուշահամալիրի կրկօրինակն է։
Հուշարձանը տեղադրվել է արգենտինահայ համայնքի ջանքերով։


== Ծանոթագրություններ ==
Յուլիա Սնիգիր

Յուլիա Վիկտորովնա Սնիգիր (հունիսի 2, 1983(1983-06-02), Դոնսկոյ, Տուլայի մարզ, ՌԽՖՍՀ, ԽՍՀՄ), ռուս դերասանուհի, մոդել և հաղորդավար։


== Կենսագրություն ==
Ծնվել է 1983 թվականի հունիսի 2-ին Ռուսաստանի Տուլայի մարզի Դոնսկոյ քաղաքում։ Հայտնի է դարձել «Զվերի» (Звери) խմբի «До скорой встречи» տեսահոլովակում նկարահանվելով։ Ավարտել է Մոսկվայի Պետական Մանկավարժական համալսարանի Օտար լեզուների բաժինը, այժմ սովորում է Շուկինի անվան թատերական ուսումնարանում։ Ռուսական CTC և Պետերբուրգ-5 հեռուստաալիքների հաղորդավար։


== Ֆիլմեր ==
2013 - Պինդ ընկույզ. Հիանալի օր է մեռնելու համար
2012 - Կոկոկո
2012 - Ատոմային Իվանը
2011 - Ռասպուտին
2011 - Ես քեզ երբեք չեմ մոռանա (հեռուստասերիալ)
2011  - Հակախաղ
2010 - Երկինքը կրակի մեջ (հեռուստասերիալ)
2010 - Բժիշկ Տիրսա (հեռուստասերիալ)
2010 - Անտառներում և լեռներում (հեռուստասերիալ)
2009 - Բնակելի կղզի. Մարտ
2008 - Բնակելի կղզի
2006 - Հաբ


== Արտաքին հղումներ ==
Յուլիա Սնիգիրը Кино-Театр կայքում
Կենսագրությունը Cosmo.ru կայքում Archived 2012-05-09 at the Wayback Machine.
Կղազակղի

Կղազակղի (վրաց.՝ ყაზაყი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ։


== Ծանոթագրություններ ==
Աստերոիդների ցանկ (157201-157300)

Աստերոիդների ցանկ (157101-157200)  • Աստերոիդների ցանկ  • Աստերոիդների ցանկ (157301-157400)
 Աստերոիդների ցանկ (157101-157200)  • Աստերոիդների ցանկ  • Աստերոիդների ցանկ (157301-157400)
Պետրիկոր

Պետրիկոր (անգլ.՝ petrichor ), հողախառն բույր, որը զգացվում է անձրևից հետո։ Այս բառն առաջացել է հունարեն «petra», որը նշանակում է քար և «ichor» հեղուկ բառերից, հունական դիցաբանության մեջ՝ աստվածների երակներով հոսող։
Պետրիկոր տերմինը մտածվել է հետազոտողներ Իզաբելլա Ջոյ Բեարի (Ավստրալիա) և Ռոդերիկ Գ․ Թոմասի (Մեծ Բրիտանիա) կողմից 1964 թվականին, «Nature» ամսագրի հոդվածի համար։
Հոդվածում ասվում է, որ կան բույսեր, որոնք չորային սեզոնի ժամանակ արտադրում են յուղեր, որոնք ներծծվում են կավահողերում և լեռնային ապարներում։ Անձրևի ժամանակ այդ յուղերը հողի հոտի քիմիական միացությունների՝ (նյութափոխանակության երկրորդական արգասիք՝ ակտինոբակտերիաների) գեոսմինի հետ տարածվում են օդի մեջ, ինչը առաջացնում է այդ յուրահատուկ բույրը։
Բեարն ու Թոմասը հաջորդ հոդվածներում (1965 թվական) ցույց տվեցին, որ հայտնաբերված յուղերը դանդաղեցնում են բույսերի ծլելն ու վաղ աճը։ Դա ցույց է տալիս այն, որ բույսերը արտանետում են այդ յուղերը, որպեսզի սերմերը պաշտպանեն ոչ համապատասխան պայմաններում աճելուց։
Մասաչուսեթսի տեխնոլոգիական ինստիտուտի (անգլ.՝ Massachusetts Institute of Technology, MIT) գիտնականները 2015 թվականին օգտագործել են գերարագ տեսախցիկներ, որպեսզի տեսանկարահանեն, թե ինչպես է բույրն անցնում օդի մեջ։ Անցկացվել է մոտավորապես 600 փորձ, 28 տարբեր մակերևույթների վրա, այդ թվում նաև ինժեներական նյութերի և հողի նմուշների վրա։ Երբ կաթիլն ընկնում է ծակոտկեն մակերևույթի վրա, նրա ծակոտիներում գտնվող օդը ձևավորում է պղպջակներ, որոնք իրենց հերթին արտադրում են աերոզոլներ։ Նմանատիպ աերոզոլները բույր են առաջացնում, ինչպես նաև գետնից՝ մանրէներ և վիրուսներ։ Անձրևի այն կաթիլները, որոնք ավելի դանդաղ են շարժվում, ավելի շատ աերոզոլներ են առաջացնում։ Սա բացատրում է այն, թե ինչու է ավելի հաճախ պետրիկոր առաջանում թույլ անձրևից հետո։
Որոշ գիտնականներ համարում են, որ անձրևի այդ յուրահատուկ բույրի նկատմամբ սերը մարդիկ ժառանգել են նախնիներից, որոնց համար անձրևային եղանակը կարևոր էր կենդանի մնալու համար։


== Ծանոթագրություններ ==


== Արտաքին հղումներ ==
Hansen, Joe, Where does the smell of rain come from?, It's Okay To Be Smart, PBS Digital Studios, https://www.youtube.com/watch?v=lGcE5x8s0B8 
Марк Блау Что такое петрикор и чем он пахнет?. — 2016.
Քրմեզի

Քրմեզի, գյուղ Արևմտյան Հայաստանում, Էրզրումի վիլայեթի Խնուսի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Վալերի Լարբո

Վալերի Լարբո (ֆր.՝ Valery Larbaud, օգոստոսի 29, 1881(1881-08-29)[…], Վիշի - փետրվարի 2, 1957(1957-02-02)[…], Վիշի), ֆրանսիացի գրող։


== Կենսագրություն ==
Ծնվել  է հարուստ դեղագործի, հանքային աղբյուրների սեփականատիրոջ ընտանիքում։ Տիրապետել է  անգլերեն, գերմաներեն, իտալերեն, իսպաներեն լեզուներին։ Ապրել է հորից ստացած ժառանգության հաշվին։ Շատ է ճանապարհորդել։ Ընկերություն է արել  Շ. Ֆիլիպի, Անդրե Ժիդի և ուրիշների հետ։ 1935 թվականից հետո, հեմիպլեգիայով և աֆազիայով հիվանդ, անվասայլակին գամված, ստիպված է եղել թողնել գրականությունը։  Ժառանգությունը սպառելուց հետո ստիպված է եղել 1948 թվականին վաճառել 15.000 հատորից բաղկացած իր գրադարանը։


== Ստեղծագործություն ==
Բանաստեղծությունների և արձակ ստեղծագործությունների հեղինակ է, Ջեյմս Ջոյսի «Ուլիսես» վեպի, Ջոզեֆ Քոնրադի, Ուիլյամ Ֆոլքների, Գոմես դե լե Սեռնայի և ուրիշների արձակ ստեղծագործությունների թարգմանիչն է։


== Ստեղծագործություններ ==
Poèmes par un riche amateur (1908)
Fermina Marquez (1911)
A.O. Barnabooth (1913)
Enfantines (1918)
Amants, heureux amants (1923)


== Նմանատիպ հրապարակումներ ==
Œuvres. Paris: Gallimard, 1957 (переизд. 1977, 1989)


== Ճանաչում ==
1952 թվականին Լարբոյին շնորհվել է Գրական ազգային մրցանակ։ Նրա «Ֆերմինա Մարկես» վեպը Ֆրանսիայում երիտասարդության շրջանում առավել մեծ ժողովրդականություն վայելող ստեղծագործություններից է։  1957 թվականից գործում է Վալերի Լարբոյի Ընկերների միջազգային ասոցիացիան, որը շնորհում է ամենամյա գրական մրցանակներ։ Գրողի անունն է կրում Վիշիի մշակութային կենտրոնը, ինչպես նաև` քաղաքի լիցեյներից մեկը։
Ժորժ Պերեկի «Կյանքը օգտագործելու միջոց» վեպի հերոսի անունը Բարտլեբուտ է, որը կազմել է Հերման Մելվիլի «Բարտլբի» պատմվածքի հերոսի և Լարբոյի «Ա. Օ. Բարնաբուտ» գրքի հերոս-հեղինակի անվան միացումից։


== Ծանոթագրություններ ==


== Գրականություն ==
Blankenhorn G. Der Kosmopolitismus bei Valéry Larbaud. Wiesbaden: Limes-Verl., 1958.
Delvaille B. Essai sur Valéry Larbaud. Paris: P. Seghers, 1963
Alajouanine T. Valery Larbaud sous divers visages. Paris: Gallimard, 1973
Feldbacher A. Kindheit und Jugend bei Valery Larbaud. Frankfurt/Main u.a.: Lang, 1995.
Mousli B. Valery Larbaud. Paris: Flammarion, 1998
Corde Della Mia Chitarra

«Corde Della Mia Chitarra» (իտալերենից թարգմանած՝ նշանակում է Իմ կիթառի լարերը), Եվրատեսիլ 1957 երգի մրցույթում Իտալիան ներկայացրած Նունցիո Գալլոյի կատարած երգը, որի հեղինակներն են Մարիո Ռուչոնեն և Ջուզեպե Ֆիորելլին։ Երգը մրցույթի եզրափակչում զբաղեցրել է 6-րդ հորիզոնականը 7 միավորով։


== Ծանոթագրություններ ==
Ջեննե

Ջեննե (ֆր.՝ Djenné), քաղաք և քաղաքային համայնք Մալիի կենտրոնական մասում։ Վարչականորեն պատկանում է Մոպտիի շրջանին։


== Աշխարհագրություն ==
Ջեննեն Աֆրիկայի՝ Սահարայից հարավ գտնվող ամենահին քաղաքներից մեկն է։ Գտնվում է  Նիգեր գետի դելտայի հարավային մասում՝ Նիգեր և Բանի գետերի միջև, Բամակոյից 398 կմ հյուսիս-արևելք և Մոպտի քաղաքից 76 կմ հարավ-արևմուտք։ Քաղաքն ընդգրկում է մոտ 70 հա տարածք, որը անձրևային սեզոնի ընթացքում դառնում է կղզի։
Ջեննեի համայնքն ունի 302 կմ² տարածք և Ջեննե քաղաքից բացի ներառում է ևս 10 շրջակա գյուղեր՝ Բելլե, Դիաբոլո, Գոմնիկուբոե, Կամարագա, Կերա, Նիալա, Սոալա, Սին, Վելինգարա և Ենլեդա։  Լինելով համայնքի կենտրոն՝ Ջեննե քաղաքը նաև համանուն ​​շրջանի վարչական կենտրոնն է, որը Մոպտիի մարզի 8 շրջաններից մեկն է։


=== Կլիմա ===
Ջեննեին բնորոշ է չոր և տաք կլիման։ Ամենաշոգ ամիսներն են ապրիլը և մայիսը, երբ միջին ցերեկային ջերմաստիճանը  40 °C է։ Ավելի զով, բայց էլի տաք  են սեպտեմբեր և հունիս ամիսներին,  միայն դեկտեմբերին և հունվարին միջին օրական բարձրացումները ընկնում են 32 °C-ից ցածր։ Դեկտեմբերից մարտ ամիսներին հյուսիս-արևելքից՝ Սահարայից, փչում է չոր և փոշոտ հարմատան քամին։ Երբ այդ քամին հատկապես ուժեղ է, փոշին մշուշ է ստեղծում օդում, ինչը մեծապես նվազեցնում է տեսանելիությունը։ Տարեկան տեղումները մոտ 550 մմ են,  ամենաանձրևային ամիսը օգոստոսն է։


== Պատմություն ==
Ջեննեն հիմնադրվել է 13-րդ  դարում  Սահարայով անցնող առևտրի ճանապարհի վրա՝ որպես սուդանցի մահմեդական վաճառականների և Գվինեայի արևադարձային անտառների բնակիչների միջև ապրանքների (առաջին հերթին աղի) փոխանակման վայր։ Այն կապված էր Տիմբուկտուի հետ գետով, իսկ Ոսկե ափի հետ` անտառային արահետներով։ Սոնգայի կայսրության հիմնադիր Սոննի Ալին այն գրավել է յոթնամյա պաշարումից հետո՝ 1473 թվականին։ Նրա պետության մեջ Ջեննեն դարձել է երկրորդ ամենակարևոր մշակութային և առևտրային կենտրոնը Տոմբուկտուից հետո։
1670 թվականից մինչև 1818 թվականը Ջեննեն, որը կորցրել էր իր առևտրային նշանակությունը ծովային առևտրի զարգացման պատճառով, ընդգրկված էր Բամբարա պետության կազմում։ 1818 թվականին Ֆուլբե ցեղի Լոբբո անունով ղեկավարը տիրացել է դրան՝ բոլոր այլահավատներին վտարելով շրջակայքից։ 1893 թվականին Ջեննեն անցել է ֆրանսիացիներին, որոնք առևտրի մեծ մասը տեղափոխել են հարևան Մոպտի քաղաք։
Քաղաքի պատմական մասը 1988 թվականին գրանցվել է որպես Համաշխարհային ժառանգության օբյեկտ։ Քաղաքի ամենանշանակալի շենքը Մեծ մզկիթն է, որը կառուցվել է 13-րդ դարում այդ վայրերի համար ավանդական ոճով մամլված աղյուսներից, բազմիցս ավերվել է և իր ներկայիս տեսքն ստացել 1907 թվականին։


== Բնակչություն ==
Ջեննե համայնքի բնակչությունը 2009 թվականի դրությամբ կազմում էր 32 944 մարդ։ Բնակչության հիմնական լեզուն սոնգայ լեզվի բարբառներից մեկն է։ Շրջակա գյուղերի բնակչությունը խոսում է նաև ֆուլա, բամբարա և այլ լեզուներով։


== Ծանոթագրություններ ==


== Գրականություն ==


== Արտաքին հղումներ ==
Ջեննեի պաշտոնական զբոսաշրջային կայք (անգլերեն)(Ֆրանսերեն)
Շալանկոն

Շալանկոն (ֆր.՝ Chalencon), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 313 մարդ, բնակչության խտությունը` 33.16 մարդ/կմ²։ Բնակավայրը զբաղեցնում է 9.44 կմ² տարածք։


== Աշխարհագրություն ==
Գտնվում է Փարիզ քաղաքից 480 կմ հարավ, Լիոն քաղաքից` 105 կմ հարավ, Պրիվա քաղաքից` 16 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 193 աշխատունակ (15-64 տարեկան) բնակիչ, որոնցից ակտիվ էին 131-ը, իսկ ոչ ակտիվները` 62։ Ակտիվության ցուցանիշը կազմում է 67,9 %։ 131 աշխատունակ մարդկանցից աշխատել է 108 անձ (62 տղամարդ և 46 կին)։ Գործազուրկ են եղել 23 անձ (6 տղամարդ և 17 կին)։ 62 անաշխատունակներից 9-ը եղել են աշակերտներ կամ ուսանողներ, 39-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(8681) Բարս

(8681) Բարս (անգլ.՝ Burs), աստերոիդ աստերոիդների հիմնական գոտում։ Հայտնաբերվել է 1992 թվականի մարտի 2-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 3,048469 ա. մ., առավելագույնը մոտենում է 2,5185 ա. մ. հեռավորության վրա և հեռանում 3,5784 ա. մ.։ Արեգակի շուրջ մեկ ամբողջական պտույտ է կատարում 1944,11 երկրային օրվա ընթացքում, իր ուղեծրով շարժվելով միջինում 0,185175 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8681) Բարս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վորոբիևկա (գյուղ, Պոլոննոեի շրջան)

Անվան այլ կիրառումների համար տե՛ս՝ ՎորոբիևկաՎորոբիևկա (ուկրաիներեն՝ Воробіївка), գյուղ Ուկրաինայի Խմելնիցկիի մարզի Պոլոննոեի շրջանում։
2001 թվականի տվյալներով Վորոբիևկա գյուղում բնակվում էր 676 մարդ։ Բնակավայրը զբաղեցնում է 2778 կմ² տարածք։ Բնակչության խտությունը կազմում էր 243,34 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուոլթեր Սիսուլու

Ուոլթեր Սիսուլու (անգլ.՝ Walter Max Ulyate Sisulu, մայիսի 18, 1912(1912-05-18), Տրանսկեյ, ՀԱՀ - մայիսի 5, 2003(2003-05-05), Յոհաննեսբուրգ, ՀԱՀ), հարավաֆրիկացի քաղաքական գործիչ, ապարտհեյդի ռեժիմի դեմ պայքարի առաջնորդներից մեկը։


== Կենսագրություն ==
Ուոլթեր Սիսուլուն ծնվել է 1912 թվականի մայիսի 18-ին Տրանսկեյում (ներկայումս՝ ՀԱՀ տարածք)։ Նրա մայրը ծագումով կոսա էր, իսկ հայրը՝ Վիկտոր Դիկենսոնը, սպիտակամորթ պետական ծառայող։ Կրթություն ստացել է տեղական միսիոներական դպրոցում։ Աշխատանք գտնելու նպատակով 1926 թվականին հեռացել է հայրենի վայրերից։ 1928 թվականին Սիսուլուն տեղափոխվել է Յոհաննեսբուրգ։ 1940 թվականին  Սիսուլուն մտել է «Աֆրիկյան ազգային կոնգրես» կուսակցության շարքերը։ 1943 թվականին Նելսոն Մանդելայի և Օլիվեր Տամբոյի հետ ընդգրկվել է ԱԱԿ-ի Երիտասարդական լիգայում։ 1949 թվականին Սիսուլուն նշանակվել է ԱԱԿ-ի գլխավոր քարտուղար և այդ պաշտոնում մնացել մինչև 1954 թվականը։
Ապարտհեյդի ռեժիմի դեմ զանվածային ցույցեր կազմակերպելու և դրանց մասնակցելու համար 1952 թվականին ձերբակալվել և պայմանականորեն դատապարտվել է։ Որպես ԱԱԿ գլխավոր քարտուղար՝ 1953 թվականին համաշխարհային շրջագայություններ է կատարել, այցելել Չինաստան, Իսրայել, ԽՍՀՄ և եվրոպական երկրներ։ Հաջորդ տասը տարիների ընթացքում Սիսուլուն յոթ անգամ ազատազրկման է դատապարտվել։ 1963 թվականի հուլիսի 11-ին Սիսուլուն նորից ձերբակալվել է։ 1964 թվականի հունիսի 12-ին Հարավաֆրիկյան դատարանը նրան դատապարտել է ցմահ ազատազրկման։ Պատիժը կրելու համար Սիսուլուին ապարտհեյդի դեմ պայքարի այլ բազմաթիվ գործիչների, այդ թվում Նելսոն Մանդելային ուղարկել են Ռոբեն Այլենդ։
1989 թվականի հոկտեմբերին 26 տարվա ազատազրկումից հետո Սիսուլուն ազատ է արձակվել։ 1991 թվականի  հուլիսին, դրված արգելքը հանելուց հետո, ԱԱԿ-ի առաջին ազգային համաժողովում Սիսուլուն նշանակվել է նախագահի ներկայացուցիչ։ Նա զբաղեցրել է այդ պաշտոնը մինչև 1994 թվականը, Նելսոն Մանդելայի ՀԱՀ նախագահ ընտրվելը։ Դրանից հետո նա հեռացավ ակտիվ քաղաքական գործունեությունից, բայց Յոհաննեսբուրգի ԱԱԿ-ի գրասենյակում պահպանվել էր նրա կաբինետը, որտեղ հաճախ այցելում էր Սիսուլուն։
Մահացել է 2003 թվականի մայիսի 5-ին, 90 տարեկան հասակում Յոհաննեսբուրգում։ 2003 թվականի մայիսի 17-ին թաղվել է «հատուկ պաշտոնական արարողակարգով»։


== Ընտանիք ==
Սիսուլուն ունեցել է հինգ հարազատ երեխաներ և չորս հոգեզավակներ, որոնք նույնպես ապարտհեյդի դեմ պայքարի ակտիվիստներ էին։


== Պարգևներ ==
Սիսուլուն պարգևատրվել է Իզիտվալանդվե մեդալով և հնդկական «Պադմա Վիբխուշան» շքանշանով։ 2004 թվականին քվերակությամբ Սիսուլուն դարձել է 33-րդը SABC3-ի Մեծն հարավաֆրիկացիներ շարքում։


== Հիշատակ ==
Ուոլթեր Սիսուլուի անվան ազգային բուսաբանական այգին, Ուոլթեր Սիսուլու համալսարանը և Ուոլթեր Սիսուլուի տեղական ինքնակառավարման մարմինն անվանվել են Սիսուլուի պատվին։


== Ծանոթագրություններ ==
Հրաձգություն Ստրասբուրգում (2018)

Ահաբեկչություն Ստրասբուրգում կամ հրաձգություն Ստրասբուրգում, ահաբեկչություն, որը տեղի է ունեցել 2018 թվականի դեկտեմբերի 11-ի երեկոյան 7։50-ին Ֆրանսիայի Ստրասբուրգ քաղաքի «Սուրբ Ծննդյան» շուկայում։ Զինված անձի հրաձգության հետևանքով զոհվել է 3 մարդ, ևս 12-ը վիրավորվել են։ Զինված հարձակում իրականացրած անձի անունը, ըստ ոստիկանության, կասկածյալ ծայրահեղականների ցանկում է։


== Արձագանք ==
Եվրոպական հանձնաժողովի նախագահ Ժան Կլոդ Յունկերը և Լյուքսեմբուրգի վարչապետ Խավիեր Բեթելը նույն օրը արձագանքել են Twitter-ում՝ հայտնելով իրենց ցավակցությունները։ Յունկերը Ստրասբուրգն անվանել է «Եվրոպայի խաղաղության և ժողովրդավարության խորհրդանիշը», իսկ Բեթելը՝ «Եվրոպայի արժեքների խորհրդանիշը»։


== Տես նաև ==
Ահաբեկչություն Բեռլինում (2016)


== Ծանոթագրություններ ==
Խանանիս Ներքին

Խանանիս Ներքին, գյուղ Արևմտյան Հայաստանում, Վանի վիլայեթի Ջուլամերկի գավառակում։ Գտնվում էր Ջուլամերկ քաղաքից 5 կմ հյուսիս-արևմուտք, Զաբ գետի աջակողմյան մի վտակի ակունքի շրջանում։


== Բնակչություն ==
XX դարի սկզբին ուներ 6 տուն հայ և 26 տուն ասորի բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ծովակատուներ

Ծովակատուներ (լատ.՝ Arctocephalinae) otariidae ընտանիքի ենթաընտանիք, որի մեջ մտնում է 2 ցեղ և մի քանի տեսակներ։


== Դասակարգում ==
Ցեղ՝ Հյուսիսային ծովակատուներ Callorhinus
Ծովակատու Callorhinus ursinus
Ցեղ՝ Հարավային ծովակատուներ Arctocephalus australis
Նոր Զելանդիական ծովակատուներ Arctocephalus forsteri
Arctocephalus galapagoensis
Arctocephalus gazella
Arctocephalus pusillus
Arctocephalus townsendi
Մերձարևադարձային ծովակատու


== Պատկերասրահ ==

		
		


== Տես նաև ==
Ծովառյուծներ
Ատենեում (Հելսինկի)

Ատենեում (ֆիններեն՝ Ateneumin taidemuseo), ֆիննական կենտրոնական կերպարվեստի թանգարանը Ֆինլանդիայի մայրաքաղաք Հելսինկիում։
Ատենեում թանգարանը Ֆինլանդիայի ունի ֆինլանդական արվեստի ամենամեծ հավաքածուն, որը կազմում է մոտ 20 հազար ցուցանմուշ։ Ցուցանմուշների մեջ են նկարներ, քանդակներ, կտավներ և այլն։ Թանգարանը գտնվում է Ֆինլանդիայի արվեստի ակադեմիայի և արվեստի թանգարանի հարևանությամբ։ Թանգարանը համարվում է հանրային հաստատություն։


== Ծանոթագրություններ ==


== Արտաքին հղումներ ==
Атенеум — финская национальная галерея и гордость
Атенеум национальная галерея(չաշխատող հղում)
Атенеум. Контора Кука
(9703) Սյուզենբախ

(9703) Սյուզենբախ (անգլ.՝ Sussenbach), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 30-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,331322 ա. մ., առավելագույնը մոտենում է 2,1735 ա. մ. հեռավորության վրա և հեռանում 2,4892 ա. մ.։ Արեգակի շուրջ մեկ ամբողջական պտույտ է կատարում 1300,18 երկրային օրվա ընթացքում, իր ուղեծրով շարժվելով միջինում 0,276886 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,72° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9703) Սյուզենբախ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հովհաննես Ակունյան

Հովհաննես Համբարձումի Ակունյան (դեկտեմբերի 30, 1868(1868-12-30), Շամախի, Բաքվի նահանգ, Ռուսական կայսրություն - հուլիսի 16, 1947(1947-07-16), Բլագովեշչենսկ, Խաբարովսկի երկրամաս, ՌԽՖՍՀ, ԽՍՀՄ), հայ խորհրդային քիմիկոս, պրոֆեսոր 1935 թվականից։


== Կենսագրություն ==
1888 թվականին ավարտել է Բաքվի ռեալական, իսկ 1895 թվականին՝ Մոսկվայի կայսերական տեխնիկական ուսումնարանը՝ ստանալով ինժեներ-քիմիկոս-տեխնոլագի կոչում։ 1895-1897 աշխատել որպես Բաքվի քաղաքային քիմիկոս, ապա մեկնել արտասահման՝ ուսումը շարունակելու (Դրեզդեն, Ցյուրիխ և Գյոտինգեն)։ 1901 թվականին «Ապակու տեխնոլոգի», «Նավթի տեխնոլոգիա» և «Գինու տեխնոլոգիա» գրքերի համար նրան երկու տարի ժամկետով նշանակվել է պետական թոշակ, և նա գործուղվել է արտասահման։ Շուտով հայտնի է դարձել, որ դեռևս 1898 թվականին նա Ժնևում եղել է սոցիալ-դեմոկրատական կուսակցության անդամ, որի պատճառով 1902 թվականին նրան զրկել են պետական թոշակից և բարձրագույն դպրոցներում դասախոսելու իրավունքից։
1907 թվականին վերադարձել է Թիֆլիս և մինչև 1918 վարել Թիֆլիսի Միխայելովսկու արհեստագործական ուսումնարանի տնօրենի պաշտոնը։ Ակունյանը «Կավկազսկայա շկոլա» («Кавказская школа») մանկավարժական հանդեսի հիմնադիրներից և խմբագիրներից էր 1913-1916 թթ.։
1919 թվականին տեղափոխվել է Հայաստան և խորհրդայնացումից հետո նշանակվել բանակի մատակարարման գծով առաջին արտակարգ լիազոր։ 1921 թվականին եղել է ՀԽՍՀ ժողտնտխորհի ժամանակավոր նախագահ։ 1922 թվականին անցել է մանկավարժական աշխատանքի Երևանի Խ. Աբովյանի անվան միջնակարգ դպրոցում, ինդուստրիալ տեխնիկուում և բանֆակում։ 1925 թվականին Խ. Աբովյանի անվան միջնակարգ դպրոցում ստեղծել է Հայաստանում առաջին քիմիական լաբորատորիան։ 1924 թվականից դասախոսել է Երևանի համալսարանում, բժշկական և գյուղատնտեսական ինստուտներում։
Անհիմն հալածանքների հետևանքով 1937 թվականի հուլիսից ընդհատվել է Ակունյանի աշխատանքահին գործունեությունը Երևանում։ Գտնվելով աքսորում՝ 1942-1944 թվականներին նա աշխատել է Սեմիպալատինսկի մարզի Կազան-Չոնկուր գյուղի միջնակարգ դպրոցում որպես ուսուցիչ, իսկ 1944 թվականից դասավանդել է Բլագովեշչենսկի (ՌԽՖՍՀ Ամուրի մարզ) մանկավարժական ինստիտուտում և մինչև կյանքի վերջը ղեկավարել ընդհանուր քիմիայի ամբիոնը։
Զբաղվել է քիմիական կինետիկայի և կատալիգի հարցերով։ Ակունյանը մի շարք գյուտերի հեղինակ է (հեղուկների ունիվերսալ խտաչափ, կարագի կեղծումը հայտնաբերող սարք և այլն)։ Հրատարակել է ուսումնական ձեռնարկներ («Ձեռնարկ քանակական անալիզի», 1928 թ., «Անօրգանական քիմիա։ Առաջադրություններ», 1-7, 1931–1935 թթ., «Որակական անալիզ», 1932 թ.)։


== Ծանոթագրություններ ==
Վահան Արշակունի

Վահան Արշակունի (ծննդյան թիվն անհայտ է - զոհվել է 545 թվականին), հայ զորավար, Արտավան Արշակունու և Հովհան Արշակունու եղբայրը։
Հոր մահից հետո ծառայել է պարսիկներին, սակայն իր երդվյալ թշնամի Ատոմ Ակեացու մահից հետո եղբայրների հետ անցել է ծառայության բյուզանդացիների մոտ, զոհվել է 545 թվականի Կարթագենի ճակատամարտում։


== Աղբյուրներ ==
Հրաչեայ Աճառեան։ Հայոց անձնանունների բառարան, հ. Ե, էջ 12, կետ 20։ Երևանի պետական համալսարան, Երևան, 1962
Մեցակյուլա (գյուղ, Վենդռա շրջան)

Անվան այլ կիրառումների համար տե՛ս՝ ՄեցակյուլաՄեցակյուլա (էստ․՝ Metsaküla), գյուղ Էստոնիայի Պյարնումաա նահանգի Վենդռա շրջանում։
2011 թվականի տվյալներով գյուղում բնակվում էր 14 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նիժնեգորսկի շրջան

Նիժնեգորսկի շրջան (ուկրաիներեն՝ Нижньогірський район, Ղրիմի թաթարերեն՝ Seyitler rayonı), շրջան Ուկրաինայի Ղրիմի Ինքնավար Հանրապետությունում։
Ստեղծվել է 1923 թվականին։ Վարչական կենտրոնը՝ Նիժնեգորսկի։


== Աշխարհագրություն ==
Շրջանի տարածքի մակերեսը կազմում է 1212 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 50725 մարդ։ Բնակչության խտությունը կազմում էր 41,85 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Դմիտրի Չերկաշով

Դմիտրի Չերկաշով (ռուս.՝ Дми́трий Дми́триевич Черка́шин, հուլիսի 17, 1951(1951-07-17)), ռուս դիվանագետ։


== Կենսագրություն ==
1974 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է գերմաներենին և անգլերենին։
1974 թվականից զբաղվում է դիվանագիտական գործունեությամբ։

1974-1980 թվականներ՝ Գերմանիայի ֆեդերատիվ հանրապետությունում ԽՍՀՄ դեսպանատան երրորդ քարտուղար, հերթապահ ռեֆերենտ, ավագ ռեֆերենտ։
1983-1988 թվականներ՝ ԳԴՀ-ում ԽՍՀՄ դեսպանատան առաջին քարտուղար, երկրորդ քարտուղար։
1988-1990 թվականներ՝ ԽՍՀՄ արտաքին գործերի նախարարության Դիվանագիտական ակադեմիայի ունկնդիր։
1992-1997 թվականներ՝ Համբուրգում Ռուսաստանի Դաշնության գլխավոր հյուպատոս։
1997-2000 թվականներ՝ Ռուսաստանի Դաշնության արտաքին գործերի նախարարության ԱՊՀ երկրների երկրորդ դեպարտամենտի գլխավոր խորհրդական։
2000-2001 թվականներ՝ Ռուսաստանի Դաշնության արտաքին գործերի նախարարության հատուկ հանձնարարականների դեսպան։
2001 թվականի փետրվարի 1-ից մինչև 2007 թվականի սեպտեմբերի 12-ը Շվեյցարիայում և Լիխտենշտայնում եղել է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի մեկ որդի։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1992 թվականի հոկտեմբերի 16)
1-ին դասի արտակարգ և լիազոր դեսպանորդ (1996 թվականի սեպտեմբերի 18)
Արտակարգ և լիազոր դեսպան (2003 թվականի նոյեմբերի 4)


== Ծանոթագրություններ ==


== Արտաքին հղումներ ==
Интервью Д.Д.Черкашина изданию "Наша Швейцария": «Нам нужен покой...», , de la diplomatie aux affaires: Надежда Сикорская, Лозанна
В Швейцарии Павел Бородин, как любой гражданин России, не останется без внимания России. ИТАР-ТАСС заявил посол России в Швейцарии Дмитрий Черкашин
Дело Адамова осложняет отношения между Берном и Москвой. Интервью Посла России Д.Черкашина изданию "Neue Zürcher Zeitung"
Գորդիևկա (գյուղ, Լիպովեցի շրջան)

Անվան այլ կիրառումների համար տե՛ս՝ ԳորդիևկաԳորդիևկա (ուկրաիներեն՝ Гордіївка), գյուղ Ուկրաինայի Վիննիցայի մարզի Լիպովեցի շրջանում։ Հիմնադրվել է 1700 թվականին։
2001 թվականի տվյալներով Գորդիևկա գյուղում բնակվում էր 158 մարդ։ Բնակավայրը զբաղեցնում է 0,868 կմ² տարածք։ Բնակչության խտությունը կազմում էր 182,03 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սեր 101 (հեռուստասերիալ)

«Սեր 101» (անգլ.՝ Love 101, թուրքերեն՝ Aşk 101), թուրքական պատանեկան դրամա, որի գլխավոր դերակատարներն են Մերթ Յազըջըօղլուն, Քուբիլայ Աքան, Ալինա Բոզը, Սելահաթին Փաշալըն, Իփեք Ֆիլիզ Յազըջըն, Փընար Դենիզը և Քաան Ուրգանջըօղլուն։ Ունի 2 եթերաշրջան, բաղկացած է 16 սերիայից, ռեժիսորն Ահմեթ Քաթըքսըզն է, իսկ սցենարի հեղինակները՝ Մերիչ Աջեմին և Դեսթան Սեդոլին։ Սերիալը Նեթֆլիքսում հասանելի է դարձել 2020 թվականի ապրիլի 24-ին։


== Սյուժե ==
Պատմությունն սկսվում է այժմյան Ստամբուլում, երբ Իշիք անունով մի կին (Բադե Իշչիլ) հայտնվում է հին տանը։ Այնտեղ նա հիշում է իր անցյալը՝ երիտասարդության շրջանը, և ընկերներին։
Դեռևս 1998 թվականին Ստամբուլի դպրոցում սովորող մի խումբ երիտասարդներ (Էդա, Օսման, Սինան և Քերեմ) իրենց վատ վարքի պատճառով կանգնում են դպրոցից հեռացման վտանգի առաջ։ Նրանք շատ տարբերվում են իրենց դասընկերներից և, հետևաբար, շատ միայնակ են։ Դպրոցի տնօրենը և ուսուցիչների մեծ մասը դեմ են նրանց, և միայն Բուրջուն (Փընար Դենիզ) անում է ամեն ինչ, որպեսզի պաշտպանի պատանիներին։ Սակայն նրանք իմանում են, որ Բուրջուին տեղափոխում են, իսկ դա նշանակում է, որ նրանք բոլորը կհեռացվեն Բուրջուի մեկնումից հետո։ Դա կանխելու համար ուսանողները միավորվում են և ծրագիր են կազմում։ Նրանք ստիպելու են Բուրջուին սիրահարվել, որպեսզի նա մնա Ստամբուլում։ Օրենքի համաձայն՝ ամուսնությունից հետո նա կարող է ինքնուրույն ընտրել աշխատանքի վայրը։ Նրանք օգնություն են խնդրում Իշիքից՝ գերազանցիկ և մեծահոգի աշակերտուհուց։ Շուտով վերջինս դառնում է նրանց ընկերության մի մասը։ Այս միությունը սովորողներին օգնում է փոխվել դեպի լավը, հասկանալ իրենց, գիտակցել ճշմարիտ բարեկամության կարևորությունը, գտնել սեր և իրենց սեփական ուղին կյանքում։ Միևնույն ժամանակ, նրանց ծրագիրը Բուրջուին օգնում է փոխել իր կյանքի աշխարհայացքը և Քեմալ անվամբ նոր, չշփվող ուսուցչի հետ (Քաան Ուրգանջըօղլու) գտնել իրական սեր։


== Դերասանական կազմ ==
Մերթ Յազըջըօղլու՝ Սինան
Քուբիլայ Աքա՝ Քերեմ
Ալինա Բոզ՝ Էդա
Սելահաթին Փաշալը՝ Օսման
Իփեք Ֆիլիզ Յազըջը՝ Իշիք
Փընար Դենիզ՝ Բուրջու
Քաան Ուրգանջըօղլու՝ Քեմալ
Մյուֆիթ Քայաջան՝ Նեջդեթ
Բադե Իշչիլ՝ չափահաս Իշիք
Ուրազ Քայգըլարօղլու՝ չափահաս Սինան
Թուբա Յունսալ՝ չափահաս Էդա


== Սերիաներ (I եթերաշրջան) ==


== Նկարահանումներ ==
Առաջին և երկրորդ եթերաշրջանների հիմնական նկարահանումները տեղի են ունեցել Ստամբուլի Շիշլի շրջանի Աքիֆ Թունչելի անվան մասնագիտական և տեխնիկական անատոլիական միջնակարգ դպրոցում։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Դոլգոպոլովկա (գյուղ, Տիվրովի շրջան)

Անվան այլ կիրառումների համար տե՛ս՝ ԴոլգոպոլովկաԴոլգոպոլովկա (ուկրաիներեն՝ Довгополівка), գյուղ Ուկրաինայի Վիննիցայի մարզի Տիվրովի շրջանում։ Հիմնադրվել է 1966 թվականին։
2001 թվականի տվյալներով Դոլգոպոլովկա գյուղում բնակվում էր 548 մարդ։ Բնակավայրը զբաղեցնում է 0,149 կմ² տարածք։ Բնակչության խտությունը կազմում էր 3677,85 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նորավանք (այլ կիրառումներ)

Նորավանք կարող է վերաբերվել.

Նորավանք, 13-14-րդ դարերի վանքային համալիր Հայաստանի Վայոց ձորի մարզում։
Նորավանք, Հայաստանում գործող գիտակրթական կենտրոն։
Սերյոգովո (գյուղ, Չերդինսկի շրջան)

Անվան այլ կիրառումների համար տե՛ս՝ ՍերյոգովոՍերյոգովո (ռուս.՝ Серёгово), գյուղ Ռուսաստանի Պերմի երկրամասի Չերդինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մայթենբեթ

Մայթենբեթ (գերմ.՝ Maitenbeth), կոմունա Գերմանիայում, Բավարիա երկրամասում։
Ենթարկվում է Վերին Բավարիա երկրամասին։ Գտնվում է Իննեի Մյուլդորֆ շրջանում։ Բնակչությունը կազմում է 1917 մարդ (2010 թվականի դեկտեմբերի 31-ի տվյալներով։ Տարածքը 30,94 կմ² է։ Պաշտոնական կոդը՝ 09 1 83 126։ Կոմունան կազմված է 58 գյուղական շրջաններից։


== Ծանոթագրություններ ==


== Արտաքին հղումներ ==
Պաշտոնական կայք
Յուրի Պրիտկով

Յուրի Պրիտկով (ռուս.՝ Юрий Александрович Прытков, մարտի 17, 1920(1920-03-17), Bronnitsy, Մոսկվայի մարզ, Խորհրդային Ռուսաստան - հունվարի 15, 2011(2011-01-15), Մոսկվա, Ռուսաստան), մուլտիպլիկացոն ֆիլմերի խորհրդային ռեժիսոր, նկարիչ-մուլտիպլիկատոր։


== Կենսագրություն ==
Ծնվել է 1920 թվականի մարտի 17-ին Մոսկվայի մարզի Բրոնիցի քաղաքում։ Հայրենական մեծ պատերազմի մասնակից։
1948 թվականից կինոստուդիայի կուրսն ավարտելուց հետո աշխատել է «Սոյուզմուլտֆիլմ» կինոստուդիայում որպես նկարիչ-մուլտիպլիկատոր, 1962 թվականից` Ս. Ա. Գերասիմովի անվան համառուսական պետական կինեմատոգրաֆիայի ինստիտուտի ռեժիսորական կուրսն ավարտելուց հետո աշխատել է որպես ռեժիսոր։
Թոշակի անցնելուց հետո կնոջ հետ միասին նկարազարդել են մանկական գրքեր։ Կյանքից հեռացել է 2011 թվականի հունվարի 15-ին ։ Թաղված է Մոսկվայի Նովոդեվիչյան գերեզմանատանը ։


== Ընտանիք ==
Կինը - Տատյանա Սազանովա, մուլտիպլիկացիոն ֆիլմերի նկարիչ, ամուսնու գրեթե բոլոր ֆիլմերի բեմադրող նկարիչը։ 
Աղջիկը - Քսենյա Պրիտկով, մուլտիպլիկացիոն ֆիլմերի նկարիչ։


== Ֆիլմագրություն ==


=== Ռեժիսոր ===
1962 - «Երկնային պատմություն»
1963 - «Միլիոնատեր»
1964 «Ով է մեղավոր»
1964 - «Լուսատտիկ համար 5»
1966 -«Դեղին»
1967 - «Մկնիկի երգը»
1968 - «Չունյա»
1969 - «Երկրում չսովորած դասեր»
1970 - «Քեռի Միշան»
1971 - «Ալո ինձ լսում եք»
1972 - «Կոլյան, Օլյան և Արիխմեդ »
1973 - «Անտեսանելի գլխարկ»
1974 - «Կոսկա նապաստակը և աղբյուրը»
1975 - «Օհ և Ահ»
1976 - «Հեքիաթ անբանի մասին»
1977 - «Օհն ու Ահն գնացին ճամբար»
1977 - «Խոզուկը»
1978-1980 - «Մեր ընկեր Պիշիչիտան»
1981 - «Այսպեսել կանցնի»
1982 - «Ճիշտ միջոց»
1982 - «Իմ ընկեր անձրևանոցը»
1984 - «Երեմի և Ֆոմայի մասին»
1986 - «Եռյակը կղզում»
1987 - «Ինչպես էշը տխուր հիվանդացավ»


=== Բեմադրող նկարիչ ===
1962 - «Երկնային պատմություն»
1964 - «Լուսատտիկ համար 5»


=== Ռեժիսոր-ասիստենտ ===
1953 - «Լյու եղբայրները»
1954 - «Վտանգավոր խաղ»
1955 - «Համառ խմոր»
1957 - «Կրկին երկուս»
1958 - «Պետյան և կարմիր գլխարկը»
1959 - «Երեք փայտահատ»
1960 - «Մուրզիլկան արբանյակի վրա»
1961 - «Սիրելի մետաղադրամ»
1962 - «Միայն ոչ հիմա»


== Նկարիչ-մուլտիպլիկատոր ==
1949 - «Ժամային դաշտեր»
1950 - «Շինարար աղվեսը»
1950 - «Եղջերուն և գայլը»
1951 - «Մտերիմ ընկերները»
1951 - «Անտառային ճանապարհորդները»
1951 - «Տայդայի հեքիաթը»
1952 - «Սարմիկո»


== Աղբյուրներ ==
Сергей Капков Энциклопедия отечественной мультипликации. — М.: Алгоритм, 2006. — С. 534-535. — 816 с. — 3000 экз. — ISBN 5-9265-0319-4
Малянтович К. Г. «Воспоминания о курсах», «Кинограф» № 11, 2002
Татьяна Сазонова: «Нам говорили, что мы сидим на шее у государства» Сергей Капков «ГАЗЕТА» 23.08.2004
Юрий Прытков: «Ну и шуточки!» Литературная редакция Георгия Бородина.


== Ծանոթագրություններ ==


== Արտաքին հղումներ ==
Yuri Prytkov (1920–2011) Internet Movie Database կայքում
Прытков Юрий Александрович — animator.ru
Скончался выдающийся советский мультипликатор Юрий Прытков Archived 2011-01-20 at the Wayback Machine.
Անագե տոկուն զինվորիկը

Անագե տոկուն զինվորիկը (դան․՝ Den standhaftige tinsoldat), դանիացի գրող Հանս Քրիստիան Անդերսենի հեքիաթը, ներառված է «Հեքիաթներ, որ պատմվել են երեխաներին» հեղինակային ժողովածուում։ Առաջին անգամ հրատարակվել է 1838 թվականի հոկտեմբերի 2-ին։ Հեքիաթը հանրահայտ է աշխարհի բազմաթիվ երկրներում։


== Սյուժե ==
Մի տղայի ծննդյան օրը նվիրում են անագե 25 զինվորիկներ, որոնցից մեկը մի ոտք ուներ․ ամենավերջում նրան էին ձուլել, երկրորդ ոտքի համար անագը չէր բավականացրել։ Գիշերը խաղալիքները կենդանանում են և սկսում ապրել իրենց կյանքով։ Զինվորիկը սիրահարվում է գեղեցկուհի պարուհուն։ Հանկարծ ծխախոտատուփից դուրս է գալիս դևիկը և ասում․ «Է՛յ, անագե զինվորիկ, բավական է այդպես չռես աչքերդ»։ Տեսնելով, որ զինվորիկն իրեն արհամարհում է, դևիկը սպառնում է, որ նրա հետ հաշվեհարդար կտեսնի։ Առավոտյան երեխաներից մեկը զինվորիկին դնում է լուսամուտին, այն հանկարծակի բացվում է, և զինվորիկը ցած է ընկնում։
Անձրև է սկսվում։ Զինվորիկին գտնում են երկու տղա։ Տղաները նրան դնում են լրագրի թղթից պատրաստած նավակի մեջ և գցում առվակի մեջ։ Ճանապարհին զինվորիկը հանդիպում է ջրամկանը, որը նրանից անցագիր է պահանջում։ Երբ նավակը հասնում է այն տեղին, որտեղ առվակի ջուրը լցվում էր ջրանցքը, նավակը լցվում է ջրով և պատռվում, իսկ զինվորիկին կուլ է տալիս մի մեծ ձուկ։ Այդ ձուկը հայտնվում է խաղալիքի տիրոջ խոհանոցում։ Ձուկը կտրատում են և գտնում անագե զինվորիկին։ Նրան նորից տանում են մանկական սենյակ։ Ինչ-որ տղա խեղճին նետում է վառարանի մեջ։ Քամին պարուհուն նետում է այնտեղ՝ ուղիղ անագե զինվորիկի մոտ։ Պարուհին այրվում է, իսկ զինվորիկը՝ հալվում։

Սյուժետային հետաքրքիր հնար․ ամբողջ ընթացքում գլխավոր հերոսները՝ զինվորիկը և պարուհին, չեն արտաբերում ոչ մի բառ և ինքնուրույն ոչ մի շարժում չեն կատարում։


== Էկրանավորում ==
Առաջին էկրանավորումը կատարվել է 1934 թվականին Աբ Այվերքսի կողմից։ Նա դևիկին փոխարինել է «Ջեկն արկղիկում» խաղալիքով։ Հետագայում դևիկը չի եղել ամերիկյան ոչ մի էկրանավորման մեջ։ Ֆրանսիացի հայտնի մուլտիպլիկատոր Պոլ Գրիմոն Ժակ Պրևերի հետ համատեղ 1947 թվականին նկարահանել է մուլտֆիլմ, որտեղ զինվորիկին փոխարինել է ակրոբատը։ 1976 թվականին թողարկվեց խորհրդային մուլտֆիլմը։ 2000 թվականին նկարահանված Ֆանտազիա 2000 մուլտֆիլմն ուներ երջանիկ ավարտ։ 2002 թվականին «Անդերսենի հեքիաթները» մուլտսերիալների շարքում թողարկվեց մուլտֆիլմի ազատ էկրանավորումը։


== Նշումներ ==


== Ծանոթագրություններ ==


== Արտաքին հղումներ ==
"Den Standhaftige Tinsoldat" Archived 2005-12-15 at the Wayback Machine.. Original Danish text
"Den Standhaftige Tinsoldat". Original Danish text (Royal Library)
“The Steadfast Tin Solder“. English translation by Jean Hersholt
Հայ սոցիալ-դեմոկրատների միություն

Հայ սոցիալ-դեմոկրատների միություն (ՀՍԴՄ), հայկական առաջին Իսկռայական սոցիալ դեմոկրատական կազմակերպությունը։ Հիմնադրվել է Թիֆլիսում 1902 թվականին Ստեփան Շահումյանի, Մելիք Մելիքյանի, Աշոտ Խումարյանի, Ասատուր Կախոյանի, Բոգդան Կնունյանցի և Արշակ Զուրաբյանի կողմից։ 1902 թվականի հոկտեմբերին հրապարակվեց կազմակերպության մանիֆեստը, որտեղ հավատարիմ մնացին պրոլետարական ինտերնացիոնալիզմին։ Լենինը ողջունեց կազմակերպության դիրքորոշումը ազգային հարցերով, բայց քննադատեց իր ֆեդերալիստական պահանջները։ Միությունը ստեղծել է ընդհատակյա տպարան, տարածել հեղափոխական կոչեր և թռուցիկներ։ ՀՍԴՄ-ն հրատարակել է «Պրոլետարիատ» թերթը։ 1903 թվականի մարտին ՀՍԴՄ-ն միաձուլվեց Ռուսաստանի սոցիալ-դեմոկրատական բանվորական կուսակցության Կովկասյան կազմակերպության մեջ։


== Ծանոթագրություններ ==
Սովետսկի (Եգորլիկսկի շրջան)

Անվան այլ կիրառումների համար տե՛ս՝ Սովետսկի (այլ կիրառումներ)Սովետսկի (ռուս.՝ Советский), գյուղակ (խուտոր) Ռուսաստանի Դաշնության Ռոստովի մարզի Եգորլիկսկի շրջանում։ Մտնում է Բալկո-Գրուզսկի գյուղական համայնքի կազմի մեջ։
Ինգուլեց (քաղաք, Ուկրաինա)

Ինգուլեց (ուկրաիներեն՝ Інгулець), քաղաք Ուկրաինայի Դնեպրոպետրովսկի մարզի Կրիվոյ Ռոգի քաղաքային խորհուրդում։
2001 թվականի տվյալներով Ինգուլեց քաղաքում բնակվում էր 38 986 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)